laion/Wikipedia-Exotic huggingface dataset:
גרהרד רוזה

גרהרד רוזה (בגרמנית: Gerhard Rose‏; 30 בנובמבר 1896 – 13 בינואר 1992) היה מומחה גרמני לרפואה טרופית שנאשם במשפט הרופאים בגרמניה על פשעי מלחמה ופשעים נגד האנושות. רוזה נולד בדנציג שבגרמניה (כיום גדנסק שבפולין). הוא למד באוניברסיטת ברסלאו ובאוניברסיטת הומבולדט שבברלין. לאחר שסיים את לימודיו עבד במכון של רוברט קוך ובאוניברסיטת היידלברג. בין השנים 1929-1936 עבד בסין. עם פרוץ מלחמת העולם השנייה, הצטרף לחיל הרפואה בלופטוואפה בדרגת בריגדיר גנרל. בזמן המלחמה ערך ניסויים על אסירים במחנה הריכוז דכאו ובוכנוואלד באמצעות הדבקה בטיפוס הבהרות ובמלריה. הוא קיווה שיצליח להקים משרת מחקר בארצות הברית, אך נעצר כשהמלחמה הסתיימה. במשפט הרופאים בגרמניה נמצא אשם בפשעי מלחמה ובפשעים נגד האנושות. הוא נידון למאסר עולם, אך מאסרו קוצר לאחר מכן ל-12 שנים. הוא שוחרר מהכלא בשנת 1955. ניסויים רפואיים בבני אדם בתקופת השואה מדיה וקבצים בנושא גרהרד רוזה בוויקישיתוף ערך זה הוא קצרמר בנושא אישים ובנושא השואה. אתם מוזמנים לתרום לוויקיפדיה ולהרחיב אותו.
מבודד אופטי

מבודד אופטי הוא התקן המאפשר העברת מידע ממעגל אלקטרוני אחד למשנהו, ללא מגע גלווני ביניהם. הוא מורכב בבסיסו מיחידה פולטת אור (לרוב LED) ויחידה קולטת אור (פוטודיודה או פוטוטרנזיסטור), הנמצאת מול הראשונה ומגיבה לאור שלה. סוגים של מבודדים אופטיים מכילים רכיבים שונים או נוספים במעגל היציאה שלהם. התקן זה משמש לעיתים כתחליף לממסר או לשנאי. יחס העברת זרם - זהו היחס בין הזרם העובר ב-LED (בכניסה) לזרם במוצא כתגובה לכך. זרם זליגה - זרם במוצא שעובר ללא אור ב - LED (או באפס זרם בכניסה). זמני תגובה - האיחור בזמני ההדלקה והכיבוי של זרם המוצא לאחר ההדלקה והכיבוי של זרם הכניסה (זמנים אלה לרוב שונים אחד מהשני). פוטודיודה פוטוטרנזיסטור או דרלינגטון. שער לוגי FET (דו כיווני) - בעיקר ליישומי מיתוג תקשורת. TRIAC - בעיקר ליישומי מיתוג עומסים במתח רשת. ZC TRIAC - כולל גם מעגל גילוי "מעבר אפס" בזרם היציאה, ומיתוג רק בזמן זה (למניעת רעשי מיתוג ברשת). מדיה וקבצים בנושא מבודד אופטי בוויקישיתוף
בראשידה אלוהים

בראשידה אלוהים (אנגלית: Brasheedah Elohim; נולדה ב-1 בנובמבר 1980 במאונט טרמפר, ניו יורק) היא כדורסלנית יהודייה ישראלית-אמריקאית המשחקת בעמדת הפאוור פורוורד בא.ס. רמת השרון. אלוהים שיחקה בקבוצת הכדורסל של אוניברסיטת מרילנד איסט שור בין 2000 ל-2002, ומאוחר יותר עזבה לקבוצת ליידי ברונקוס של אוניברסיטת פאייטוויל (Fayetteville) מצפון קרוליינה. בקבוצה זו הייתה שחקנית חמישייה. החל מ-2003 שיחקה אלוהים גם בנבחרת הטניס של האוניברסיטה. בשנת 2007 הצטרפה לקבוצת אליצור רמלה. בהיותה יהודייה, קיבלה אזרחות ישראלית עם הגיעה לישראל, מכוח חוק השבות. לאורך העונה, בסיומה זכתה הקבוצה בדאבל (אליפות+גביע), אלוהים לא התבלטה במיוחד, אך התעלתה על עצמה במשחק הרביעי של סדרת חצי הגמר, בו גברה רמלה על רמת השרון, עד כי מאמנה, אלי רבי, ציין כי "ניתן לסכם את המשחק בשתי מילים: בראשידה אלוהים". בעונת 2008/2009 שיחקה אלוהים במכבי בנות אשדוד והייתה לאחת השחקניות הבולטות בקבוצה. ובתחילת עונת 2009/2010 חתמה בקבוצת אס"א ירושלים. בתחילת עונת 2011/2012 חתמה במכבי בנות אשדוד, עימה זכתה בדאבל (אליפות+גביע). לדברי בראשידה אלוהים, אמה החליפה את שם משפחתה המקורי ל"אלוהים" מכיוון שלא רצתה שילדיה יקבלו "שם של עבד". אחייניה הוא השחקן אייזאה אלוהים. רענן וייס, שי דורון: "יש לנו עוד משחק עונה אחד לנצח", באתר ynet, 14 באפריל 2008 רענן וייס, אלוהים הגיעה ארצה: "שחקניות לא יפחדו מהשם שלי", באתר ynet, 22 ביולי 2007 יואב מודעי, ‏כוכב NBA עם רקע יהודי? הכירו את אייזאה אלוהים, באתר ערוץ הספורט, 17 ביוני 2022
דן רומן

דן רומן (נולד ב-27 באוגוסט 1982 בירושלים) הוא כדורגלן עבר ישראלי ששיחק בעמדת הקשר וכיום מאמן את מכבי פתח תקווה. רומן החל את הקריירה שלו בקבוצת הבוגרים של הפועל ירושלים בעונת 1999/2000, ואת הופעת הבכורה שלו ערך בניצחון על בני יהודה. בהפועל ירושלים שיחק במשך שש עונות שלאחריהן הושאל להכח רמת גן שעלתה אז לליגת העל. במדי הכח הציג רומן יכולת טובה אך בסיום העונה קבוצתו ירדה לליגה הלאומית, ובקיץ 2007 עבר רומן למכבי תל אביב. בקיץ 2009 עבר רומן למכבי פתח תקווה, ובמדיה שיחק 28 משחקים וכבש שער אחד. בתחילת עונת 2010/2011 לא הצליח רומן למצוא קבוצה ולא שיחק, עד שב-13 בדצמבר 2010 חתם בהפועל רמת גן, ובתום העונה ירד עמה לליגה הלאומית. בשנת 2011 חתם רומן בקבוצת וינדאם מליגת המשנה ההולנדית, וכעבור שנה חזר לישראל חתם בבית"ר תל אביב רמלה מהליגה הלאומית. בשנת 2013 לקח רומן חלק פעיל בהקמת ועד השחקנים החדש שהוקם יחד עם ההסתדרות, ועם הקמתו היה לראש הוועד הראשון. ביוני 2013 חתם רומן שוב בהפועל רמת גן, לאחר שירדה לליגה הלאומית. בחלון ההעברות של ינואר 2014 שוחרר מהקבוצה וחתם בהפועל קטמון ירושלים. רומן כבש ארבעה שערים עד תום העונה, אך לא הצליח לסייע לה להינצל מירידה לליגה א'. ב-1 באוקטובר 2014 הצטרף רומן למכבי שעריים מליגה א', ובתום עונת 2014/2015 פרש ממשחק פעיל. לאחר פרישתו ממשחק פעיל בשנת 2015 הצטרף רומן לצוות האימון במחלקת הנוער של מכבי תל אביב. ביוני 2018 מונה רומן למאמן קבוצת נערים ב' של הפועל תל אביב. ב-5 בדצמבר 2018, לאחר מינויו של אופיר חיים למאמן הקבוצה הבוגרת של המועדון, מונה רומן לעוזר מאמן הקבוצה. רומן עזב את התפקיד ואת המועדון ביולי 2020, ומונה לעוזרו של ריימונד אטוולד במכבי נתניה. בשנים 2021–2024 שימש כמאמן הנוער במכבי נתניה. ב-3 ביוני 2024 מונה למאמן מכבי פתח תקווה. ב-15 ביולי 2024 ניהל את משחקו הרשמי הראשון כמאמן ראשי, בהפסד 0-2 למכבי תל אביב במסגרת אלוף האלופים 2024. ב 16 בספטמבר 2024 השיג את ניצחון הבכורה ב 1-0 על הפועל חדרה. מכבי פתח תקווה סגנות אלוף האלופים: 2024 רומן בעל תואר ראשון בסוציולוגיה, תואר שני בפילוסופיה והיסטוריה ותואר שני נוסף בניהול כדורגל. נשוי לרקדנית אייר אלעזרא. מדיה וקבצים בנושא דן רומן בוויקישיתוף דן רומן, באתר ההתאחדות לכדורגל בישראל דן רומן, באתר Transfermarkt דן רומן, באתר Soccerway דן רומן, באתר FootballDatabase.eu פרופיל המאמן, באתר Transfermarkt דן רומן, לא שחקן. צמית, באתר כלכליסט, 6 בינואר 2011 אוריאל דסקל, 13 דברים שלמדתי בקריירה ככדורגלן, באתר כלכליסט, 23 ביולי 2015 אורן יוסיפוביץ, ריאיון עם דן רומן (החל מ-45:35), בפודקסט "הפודיום", אוגוסט 2017 עירד צפריר, "אם לדבר בלשון מרקסיסטית, מבנה הכוח מוטה באופן מובהק", באתר הארץ, 5 בינואר 2014 אסי ממן, ‏דה סוזה חתם בהפועל קטמון, גם דן רומן הצטרף, באתר ONE‏, 3 בפברואר 2014 נדב צנציפר, דן רומן מונה לעוזר מאמן הפועל ת"א, באתר ynet, 5 בדצמבר 2018 מאור רחמני, ‏סלים טועמה יהיה עוזרו של קלינגר בהפועל, באתר ONE‏, 22 ביולי 2020 אהרון גולדברג, גיא פרחי, רות פרל־בהריר, ‏מיוחד לט"ו באב: הכירו את הפאוור קאפלז של תל אביב - חלק ראשון, באתר "Time Out ישראל", 2 באוגוסט 2017
יוהנס פרוטיגר

יוהנס יעקב פרוטיגר (גרמנית: Johannes Frutiger‏; 1836–1899) היה בנקאי שווייצרי. בעל בנק פרוטיגר ונציגו של בנק עותומאן בירושלים, אחד הבנקים החשובים ביותר בארץ ישראל בין השנים 1872–1896. יזם מסילת הרכבת יפו–ירושלים, יחד עם יוסף נבון. פרוטיגר היה בנקאי פרוטסטנטי שנשלח לירושלים מבזל ב-1862 על ידי "מיסיון עולי הרגל של בזל" על מנת להיות סגן מנהל הבנק של המיסיון. משנקלע לסכסוך עם מנהל הבנק, כריסטיאן פרידריך שפיטלר, הוחלט ב-1872 על פיצול הבנק ועל פתיחת מוסד פיננסי למתן הלוואות ומימון עסקאות בירושלים, אותו ניהל פרוטיגר. הבנק מימן בין היתר מסעות ארכאולוגיים (בהם מסעותיו של מוזס וילהלם שפירא) ורכישת קרקעות, בהן קרקעות נחלת שבעה, שערי צדק וחלקים ממאה שערים. פרוטיגר קיים יחסים טובים עם מוסלמים ויהודים כאחד. בין ידידיו ושותפיו העסקיים ניתן למנות את יוסף נבון ושלום קונסטרום עמם הקים, בין היתר, את שכונות מחנה יהודה, סוכת שלום ובית יוסף. משום שהיה אזרח שווייצרי, ולא נתין של אף אחת מהמעצמות הגדולות באותה תקופה (רוסיה, אנגליה, צרפת, גרמניה ואוסטרו-הונגריה), שימש כמתווך ואיש פשרה מוסכם במשאים ומתנים של המעצמות הן עם השלטון העות'מאני והן בינן לבין עצמן. בשנת 1895 לערך חלה במחלה "מוזרה", לדבריו, שהשפיעה על שיקול דעתו ועל הזיכרון שלו. מחלה זו אובחנה בשנות ה-90 של המאה ה-20 על ידי בית הספר לרפואה שליד אוניברסיטת בזל, על סמך יומנו האישי, כמחלת אלצהיימר. עקב המחלה והניסיונות הנואשים להסתירה, וכן עקב שינוי התקנות העות'מאניות, הגיע הבנק בשנת 1896 לפשיטת רגל. בנו הרמן שב לארץ ישראל על מנת להתמנות כמנהל דויטשה פלשתינה בנק בחיפה, אך לאחר מות בניו בגיל צעיר שב גם הוא לאירופה. פרוטיגר בנה שני בתי פאר בהם התגורר ברחוב הנביאים: ערך מורחב – בית נבון ביי / בית מחניים (הראשון) ערך מורחב – בית מחניים (השני) יהושע בן-אריה, עיר בראי תקופה II - ירושלים החדשה בראשיתה, יד בן צבי, תשל"ט עמודים 522-523. גרונוולד, הבנקאות בירושלים בתקופה העות'מאנית, הרבעון לכלכלה, גיליון כ"ד, אפריל 1977 מדיה וקבצים בנושא יוהנס פרוטיגר בוויקישיתוף בית מחניים - ביתו של הבנקאי יוהנס פרוטיגר(הקישור אינו פעיל) - איציק שוויקי - מנהל מחוז ירושלים במועצה לשימור אתרים (לא כל העובדות במאמר מאומתות) אלכס כרמל, ‏לתולדותיו של יוהאנס פרוטיגר, בנקאי בירושלים, קתדרה 48, יוני 1988, עמ' 72-49 אלכס כרמל, כאן בארץ ששמיה כחולים תמיד, פרשת חייו של צייר המזרח גוסטב באוארנפיינד, אוניברסיטת חיפה, 1999, עמוד 79 הבנקאות בחיפה - בנקים עם אוריינטציה גרמנית ב"חיפה מבלי לקום מהכורסא"
מדיניות מקסיקו סיטי

מדיניות מקסיקו סיטי (Mexico City Policy), היא מדיניות שנקטה בעבר ממשלת ארצות הברית, המגבילה את הזכות לקבל סיוע מהתקציב הפדרלי (בעיקר מהסוכנות האמריקנית לפיתוח בינלאומי - USAID), לארגונים התומכים בהפלות. המדיניות נקראת על שם מקסיקו סיטי, העיר בה התקיימה הוועידה האמריקנית לענייני אוכלוסין, בה הוכרזה המדיניות לראשונה, על ידי נשיא ארצות הברית רונלד רייגן, בשנת 1984. בעקבות ההחלטה, ארגוני בריאות בינלאומיים שלא שינו את דרך הפעולה שלהם בהתאם להנחיות המדיניות איבדו את התמיכה הכספית מטעם ממשלת ארצות הברית, שלעיתים הגיעה לחמישית מהתקציב הכולל שלהם. המדיניות בוטלה ושוחזרה מספר פעמים: הנשיא ביל קלינטון ביטל את המדיניות בשנת 1993, בטענה שהיא פוגעת בניסיון לספק תוכנית יעילה ובטוחה לתכנון משפחתי בארצות זרות. בשנת 2001 הנשיא ג'ורג' בוש הבן החזיר את המדיניות לקדמותה בטענה כי לא ראוי שכספי משלם המיסים האמריקני ישמשו להפלות או לעידודם. עם היבחרו של ברק אובמה לנשיאות בינואר 2009 בוטלה המדיניות. עם היבחרו של דונלד טראמפ לנשיאות בינואר 2017 הוחזרה המדיניות. עם היבחרו של ג'ו ביידן לנשיאות בינואר 2021 בוטלה המדיניות. מתנגדי המדיניות מכנים אותה "סתימת פיות עולמית" ("global gag rule"), בטענה כי בנוסף לפגיעה בתקציב של ארגוני בריאות מסוימים, המדיניות גם מונעת מהם אספקה של קונדומים ואמצעי מניעה אחרים. בעקבות זאת, מספר ההריונות הלא רצויים עולה ואיתו גם כמות ההפלות. בנוסף, המבקרים טוענים כי המדיניות מנוגדת לחופש הביטוי ומונעת מאנשים לקבל מידע רפואי מדויק ומלא. הפורום הפרלמנטרי האירופי לענייני אוכלוסייה ופיתוח הגיש לקונגרס האמריקני עצומה חתומה על ידי 233 חברים המגנה את המדיניות. תומכי המדיניות מביאים את הפיליפינים כדוגמה מוצלחת בה הפעלת המדיניות מנעה מארגוני הבריאות להשתמש בתקציבים אמריקנים כדי לעקוף את חוקי ההפלה המקומיים. כמו כן, הם טוענים כי המדיניות מונעת מארגוני בריאות להשתמש בהפלות כתחליף לאמצעי מניעה אחרים. ישנה גם התנגדות למדיניות מצד מחנה המתנגדים להפלות (pro life) הטוענים כי חידוש המדיניות מהווה מחווה סמלית בלבד עבורם וכי הגדרתה עמומה מדי. לטענתם ארגוני בריאות עדיין יכולים לתמוך בהפלות אם הם טוענים שהם נעשים שלא למטרת "תכנון המשפחה" אלא לצרכים רפואיים, וכך לעקוף את האיסור. פרק בסדרת הטלוויזיה בוסטון ליגל ("Squid Pro Quo"), עוסק באישה נפאלית התובעת את ממשלת ארצות הברית על מות בנה, בעקבות הפסקת התקציב למרפאה בה טופלה במסגרת מדיניות מקסיקו סיטי. הפלה מלאכותית פסק דין רו נגד וייד הקובע כי איסור על הפלה מנוגד לחוקת ארצות הברית שמואל רוזנר, הכל בגלל אפריקה, באתר הארץ, 26 ביוני 2007 - כתבה על חידוש מדיניות מקסיקו סיטי מדיניות מקסיקו סיטי, באתר אנציקלופדיה בריטניקה (באנגלית)
ג'ובאני בטיסטה גואדניני

ג'ובאני בטיסטה גואדניני (באיטלקית: Giovanni Battista Guadagnini; ‏23 ביוני 1711 - 18 בספטמבר 1786) היה בונה כינורות איטלקי, שנחשב לאחד המעולים ביותר באומנות בניית כלי הקשת בהיסטוריה. הכינורות שלו מוגדרים לא פעם כ"סטרדיוואריוס לעניים", בהתייחס ליצירתו של אנטוניו סטרדיווארי, שמקובל לראות בו את גדול בוני הכינורות בכל הזמנים. גואדניני נולד סמוך לפיאצ'נצה, באזור אמיליה-רומאניה. במלאכת האומן שלו החל לעסוק בסביבות 1729 והמשיך בכך עד מותו. עבודתו מתחלקת לארבע תקופות עיקריות, המכונות על שם ערי איטליה שבהן חי ופעל אותו זמן: פארמה, פיאצ'נצה, מילאנו וטורינו. כלי הנגינה של תקופתו האחרונה, טורינו, נחשבים לטובים ביצירותיו ומחיריהם גבוהים על פי רוב בהתאם לכך. אביו של גואדניני, לורנצו, עסק גם הוא בבניית כלי קשת. בנו, ג'וזפה ובני גואדניני אחרים המשיכו את שושלת בוני הכינורות למשך דורות אחדים. ג'ובאני בטיסטה גואדניני מת בטורינו ב-1786. הכנר הישראלי אמריקאי איתי שפירא מנגן בכינור גואדניני משנת 1745. מדיה וקבצים בנושא ג'ובאני בטיסטה גואדניני בוויקישיתוף Images of the ex-Joachim G.B. Guadagnini Turin 1775
EyeOS

אייאואס (באנגלית: eyeOS) היא מערכת הפעלה וירטואלית הניתנת להרצה על שרת HTTP. היא פותחה על ידי צוות הפיתוח הרשמי של אייאואס בעיר ברצלונה, ספרד ושוחררה בתאריך 1 באוגוסט 2005 (גרסה 0.6.0). מערכת ההפעלה כתובה בשפת PHP ו-JavaScript וניתנת להורדה מאתר SourceForce. המערכת מופצת כשעליה מותקנות מראש תוכנות כגון: דפדפן אינטרנט (EyeNav), חבילת יישומים משרדיים (EyeDoc), משחק שחמט (eyeChess) ועוד. בתאריך 1 באפריל 2010, הודיעה חברת טלפוניקה (Telefónica) על רכישת החברה וכל זכויותיה. צוות הפיתוח שחרר 14 גרסאות אל השוק: מחשוב עננים וב 2.0 דף הבית הרשמי של הפרויקט גרסת ניסיון של מערכת ההפעלה, באתר Opensourcecms גרסת 1.0 של מערכת ההפעלה, באתר GitHub eye-OS 2.5 Open Source Version Sala de Prensa | Sala de Prensa | Telefónica, www.telefonica.com eyeOS 1.0 Launches, web.archive.org, ‏2012-06-23 eyeOS Blog » Blog Archive » eyeOS 1.5 Released | eyeOS Professional Services available, web.archive.org, ‏2008-05-07 eyeOS Blog » Blog Archive » What’s coming in eyeOS 1.6, web.archive.org, ‏2008-04-13 Open Source | eyeOS solutions for a new world, web.archive.org, ‏2011-09-23
ויטרבו (נפה)

נפת ויטרבו (באיטלקית: Provincia di Viterbo) היא נפה בצפונו של מחוז לאציו שבאיטליה. היא משתרעת על שטח של 3,612 קמ"ר, ובשנת 2005 התגוררו בה 299,830 נפש. בירתה של הנפה בעיר ויטרבו. הנפה גובלת בנפת גרוסטו ובנפת סיינה במחוז טוסקנה בצפון-מערב, בנפת טרני במחוז אומבריה בצפון-מזרח, בנפת ריאטי במחוז לאציו במזרח, בנפת רומא במחוז לאציו בדרום ובים הטירני במערב. טרקוויניה מדיה וקבצים בנושא ויטרבו בוויקישיתוף אתר האינטרנט הרשמי של ויטרבו (באיטלקית) ערך זה הוא קצרמר בנושא גאוגרפיה של איטליה. אתם מוזמנים לתרום לוויקיפדיה ולהרחיב אותו.
תוכנית להגנת עדים

תוכנית להגנת עדים היא תוכנית שמטרתה להגן על עדים הנמצאים בסכנה, לפני, תוך כדי ולאחר מתן עדותם. ברוב המקרים הגנה על עדים נדרשת במשפטים נגד פשע מאורגן או במשפטים העוסקים בפשעי מלחמה, בהם יש סכנה ממשית שהנאשמים או עמיתיהם יאיימו או יפגעו בעדים. במרבית המדינות המשטרה אחראית על כך, אך בחלקן קיימת סוכנות או רשות ממשלתית ייעודית להגנה על עדים. התוכנית הנודעת ביותר להגנה על עדים היא התוכנית הפדרלית להגנת עדים בארצות הברית. בנוסף לה, הממשל הפדרלי מעניק קצבאות למדינות (states) כדי לאפשר להן לספק שירותים דומים. כמו כן מדינות רבות בארצות הברית, ביניהן קליפורניה וניו יורק הקימו תוכניות להגנת עדים משלהן לפשעים אשר לא מכוסים על ידי התוכנית הפדרלית, אולם תוכניות אלו מספקות הגנה מצומצמת יותר. התוכנית להגנת עדים בארצות הברית הוקמה ב-1970 במסגרת החוק למלחמה בפשע מאורגן. החוק הגדיר כיצד התובע הכללי יספק הגנה לעדים במשפטים הנוגעים לפשע מאורגן או פשעים חמורים אחרים. מרבית העדים מוגנים על ידי שירות המרשלים של ארצות הברית, בעוד שעדים הנמצאים במאסר מוגנים על ידי לשכת האסירים הפדרלית. לרוב, ההגנה על העד כוללת מעבר למקום מגורים חדש ושינוי שם. שירות המרשלים מספק תעודות חדשות, עזרה במציאת מגורים ותעסוקה ועזרה כלכלית. על העדים נאסר לשוב למקום מגוריהם הישן או ליצור קשר עם בני משפחה ומכרים קודמים אשר לא נכללו בתוכנית להגנת עדים. ערך מורחב – הרשות להגנה על עדים בישראל נחקק חוק להגנה על עדים בשנת 2008 שכונן את הרשות להגנה על עדים כיחידה במשרד לביטחון לאומי. הקמת הרשות הייתה בעקבות מסקנות שהוגשו בשנת 2004 לפרקליט המדינה ערן שנדר ולמפכ"ל המשטרה משה קראדי ע״י צוות בראשותו של משה לדור. צוות זה הוקם בשנת 2002 בהמלצת פרקליטת המדינה עדנה ארבל ומפכ"ל המשטרה שלמה אהרונישקי. הרשות להגנה על עדים מגנה על עדים ברמת הסיכון הגבוהה ביותר, והיא מוסמכת להכין תוכנית להגנה על עדים, תוך שינוי זהותם, העתקת מקום מגוריהם, סיוע במציאת עבודה או לימודים והשתלבות בקהילה. מאבטחי הרשות רשאים לדרוש הזדהות, לחפש ולתפוס חפצים, לעכב ואף לבצע מעצר מוגבל. מדיה וקבצים בנושא תוכנית להגנת עדים בוויקישיתוף חוק להגנה על עדים, התשס"ט-2008, באתר ויקיטקסט הקמת תוכנית להגנת עדים בישראל, אתר משרד המשפטים חוק להגנה על עדים, התשס"ט-2008(הקישור אינו פעיל) באתר משרד המשפטים
טפיר בירדי

טפיר בירדי (שם מדעי: Tapirus bairdii) הוא אחד משלושת מיני הטפיר החיים באמריקה הטרופית. הטפיר הבירדי קרוי על שמו של חוקר הטבע האמריקאי ספנסר פולרטון בירד (Spencer Fullerton Baird) אשר טייל במקסיקו ב-1843 והבחין בחיות אלו. עם זאת, הטפיר הבירדי תואר לראשונה על ידי חוקר טבע אמריקאי אחר, ו. ט. וייט. בדומה לטפירים האחרים באמריקה הלטינית, מכונה הטפיר "דנטה" על ידי האוכלוסייה באזור זה. באזור אואחאקה ווראקרוס מכונה הטפיר הבירדי anteburro. בקוסטה ריקה, פנמה וקולומביה נקרא הטפיר macho de monte, ובבליז, שבה הטפיר הבירדי הוא החיה הלאומית הוא מכונה פרת הרים. הטפיר הבירדי חי ביערות עבותים במרכז אמריקה, כולל דרום מזרח מקסיקו, בליז, גואטמלה, הונדורס, קוסטה ריקה, ניקרגואה, פנמה, וייתכן שגם בקולומביה ובאקוודור. ניתן למצוא את הטפיר הבירדי בגבהים של 3,350 מטרים. על פניו וצווארו אזור בעל צבע קרם, ונקודה כהה על לחיו, מתחת ומאחורי עינו. שאר גופו בצבע חום כהה או חום אפרפר. הטפיר הבירדי הוא הגדול שבשלושת מיני הטפיר האמריקניים, והוא היונק היבשתי הגדול ביותר לאחר היגואר החי באזור שממקסיקו ועד דרום אמריקה. אורך גופו של הטפיר הבירדי מגיע לשני מטרים, גובהו 1.2 מטר, ופרטים בוגרים שוקלים בין 240 ל-400 ק"ג. בדומה למיני טפיר אחרים, לטפיר הבירדי זנב קצר ועבה וחוטם ארוך וגמיש. להם ארבע בהונות בכל אחת מרגליהם הקדמיות, ושלוש בכל אחת מרגליהם האחוריות. משך ההיריון של נקבת הטפיר הבירדי כ-400 יום, ובסופו נולד גור יחיד (לידת מספר גורים נדירה ביותר). צבע פרוותו של הגור הצעיר הוא חום אדמדם, עם נקודות ופסים לבנים, צבע המשמש כהסוואה. במהלך השבוע הראשון לחייו נשאר הגור במחסה, מבודד, בעוד שאמו תרה אחר מזון ושבה אליו מזמן לזמן להניקו. לאחר מכן מצטרף הגור לאמו בחיפושים אחר מזון. בהגיעו לגיל שלושה שבועות מסוגל הגור לשחות. הגור נגמל מיניקה לאחר כשנה, ומגיע לבגרות מינית שישה עד שנים עשר חודשים לאחר מכן. תוחלת חייהם יכולה להגיע עד שלושים שנה. הטפיר הבירדי עשוי להיות פעיל במהלך כל שעות היממה, אולם לרוב הוא פעיל בעיקר בלילה. הוא ניזון מעלים ומפירות שנפלו על הקרקע. הטפיר הבירדי נוהג להימצא בקרבת מים ונהנה לשחות ולהשתכשך בהם, ובימים חמים במיוחד הם עשויים לשהות במים כשרק ראשם מעל פני המים. הטפיר הבירדי הוא לרוב סוליטרי (חי בבדידות), אף שאין זה נדיר שמתקיימות קבוצות הניזונות יחד ולעיתים קרובות ניתן לצפות בפרטים, במיוחד בגילאים שונים, הנמצאים ביחד (אמהות עם צאצאיהן, צעירים עם בוגרים). הטפירים מתקשרים באמצעות שריקות חדות וציוצים. איגוד השימור העולמי מסווג את הטפיר הבירדי כמין בסכנת הכחדה. ציד ואיבוד שטחי מחיה מהווים שני גורמים מרכזיים בירידה בגודל האוכלוסייה. מדיה וקבצים בנושא טפיר בירדי בוויקישיתוף טפיר בירדי, באתר ITIS (באנגלית) טפיר בירדי, באתר NCBI (באנגלית) טפיר בירדי, באתר Animal Diversity Web (באנגלית) טפיר בירדי, בבסיס הנתונים ARKive (באנגלית) טפיר בירדי, באתר האנציקלופדיה של החיים (באנגלית) טפיר בירדי, באתר GBIF (באנגלית) טפיר בירדי באתר הרשימה האדומה של IUCN טפיר בירדי באתר הרשימה האדומה של IUCN
מצ'רטה (נפה)

נפת מצ'רטה (באיטלקית: Provincia di Macerata) היא נפה במזרחו של מחוז מארקה שבאיטליה. היא משתרעת על שטח של 2,774 קמ"ר, ובשנת 2009 התגוררו בה 324,188 נפש. בירתה של הנפה בעיר מצ'רטה. הנפה גובלת בנפת אנקונה במחוז מארקה בצפון, בנפת פרמו במחוז מארקה בדרום, באסקולי פיצ'נו במחוז מארקה בדרום-מערב, בנפת פרוג'ה במחוז אומבריה במערב ובים האדריאטי במזרח. מדיה וקבצים בנושא מצ'רטה בוויקישיתוף אתר האינטרנט הרשמי של מצ'רטה ערך זה הוא קצרמר בנושא גאוגרפיה של איטליה. אתם מוזמנים לתרום לוויקיפדיה ולהרחיב אותו.
אסקולי פיצ'נו (נפה)

נפת אסקולי פיצ'נו (באיטלקית: Provincia di Ascoli Piceno) היא נפה במזרחו של מחוז מארקה שבאיטליה. היא משתרעת על שטח של 2,087 קמ"ר, ובשנת 2001 התגוררו בה 369,579 נפש. בירתה של הנפה בעיר אסקולי פיצ'נו. הנפה גובלת בנפת פרמו במחוז מארקה בצפון, בנפת מצ'רטה במחוז מארקה בצפון-מערב, בטראמו במחוז אברוצו בדרום, בנפת ריאטי במחוז לאציו בדרום, בנפת פרוג'ה במחוז אומבריה בדרום-מערב ובים האדריאטי במזרח. מדיה וקבצים בנושא אסקולי פיצ'נו בוויקישיתוף אתר האינטרנט הרשמי של אסקולי פיצ'נו ערך זה הוא קצרמר בנושא גאוגרפיה של איטליה. אתם מוזמנים לתרום לוויקיפדיה ולהרחיב אותו.
לתת

לֶתֶת (בלועזית: malt, מַאלְט) הוא השם הכללי הניתן לגרעיני דגן (לרוב שעורה) שעברו תהליך של הנבטה וייבוש הנקרא הלתתה. ללתת מגוון שימושים קולינריים, ביניהם התססת משקאות אלכוהוליים, אפיית לחם, הכנת חומץ ואף מספר ממתקים. בחלקו הראשון של תהליך ההלתתה, מאפשרים לגרעיני הדגן (לרוב שעורה) לנבוט על ידי ויסות האקלים סביבם לרמות טמפרטורה ולחות נכונות. בשלב זה של הנביטה נוצרים בגרעין אנזימים המפרקים את מאגרי האנרגיה שבתוך הגרעין - העמילן שבו. פירוק העמילן על ידי האנזימים מתבצע בשני שלבים: בשלב הראשון מפורק דופן התא המכיל את העמילן, ובשלב השני מפורק העמילן עצמו. לאחר שהאנזימים מפרקים את דפנות תאי העמילן, ולפני שהם מְאַכְּלים את העמילן עצמו, מגיע השלב השני בתהליך, שלב שבו עוצרים את תהליך הנביטה על ידי חימום של הגרעינים בתנורים שהטמפרטורה בהם נעה בין 38°C ל-49°C. התהליך עוצר את התפתחותם של האנזימים, ומשמר אותם במצב האחרון שבו הם נמצאו (מצב שבו הם מסוגלים לפרק עמילן ולהופכו לסוכרים). לבסוף מיובש הלתת בחום של כ-60°C עד 71°C, עד שהגרעינים מגיעים למצב שבו אחוז הלחות בהם אינו עולה על 6%. בתהליך יצור משקאות אלכוהוליים משמשים האנזימים ה"מוקפאים" לפירוק העמילנים לסוכרים, אותם הופכים השמרים שבתערובת מאוחר יותר לאלכוהול. לתת, באתר אנציקלופדיה בריטניקה (באנגלית)
טריגאן

טריגאן (יפנית: トライガン, אנגלית: Trigun) היא סדרת מאנגה ואנימה שנכתבה על ידי יאשוהירו נאייטאו (Yasuhiro Nightow) בת 26 פרקים שהועלתה לשידור בשנת 1998 בערוץ "TV Tokyo" ביפן ובארצות הברית ב-Adult Swim (חלק מערוץ Cartoon Network). הסדרה מעולם לא שודרה בישראל. הסדרה מספרת על אקדוחן פורע חוק בשם וואש הרמוס (Vash the stampede) בעולם עתידני/מערבוני בכוכב בשם גאנסמוק (Gunsmoke, "עשן רובה"), שעל ראשו מונח פרס של 60,000,000,000 דולרים כפולים (המטבע בסדרה). במהלך הסדרה נרדף וואש על ידי ציידי ראשים בשל הפרס הגבוה באשמת הרס העיר "יולי" (July), אם כי וואש סובל משיכחון למוקדם ואינו זוכר דבר מהאירוע. במסעותיו משתדל וואש להימנע מפגיעה באנשים ומשתמש בשיטות לא קטלניות כנגד רודפיו. את וואש מלוות שתי ידידותיו, מריל סטרייף ומילי תומפסון, העובדות עבור סוכנות הביטוח "אגודת ברנרדלי" (Bernardelli Insurance Society) ומנסות לצמצם את הנזקים שגורמת הופעתו, שנגרמים בעיקר מצד ציידי הראשים במהלך ניסיונותיהם לחסלו. במהלך הסדרה נפגש וואש עם ניקולאס.ד וואלפווד (Nicholas.D Wolfwood), וניצוד על ידי אחיו התאום נייבס (Knives) ופקודיו. מדיה וקבצים בנושא טריגאן בוויקישיתוף "טריגאן", במסד הנתונים הקולנועיים IMDb (באנגלית)
לואיס גרסיה פוסטיגו

לואיס גרסיה פוסטיגו (בספרדית: Luis García Postigo; נולד ב-1 ביוני 1969 במקסיקו סיטי שבמקסיקו) הוא כדורגלן עבר מקסיקני ששיחק בעיקר בתפקיד החלוץ אך גם כקיצוני. הוא היה שחקן מפתח בנבחרת מקסיקו בשנות ה-90 של המאה ה-20. הוא היה מלך שערי קופה אמריקה 1995, לצד גבריאל בטיסטוטה הארגנטינאי. במדי הנבחרת הופיע ב-78 משחקים, בהם הבקיע 29 שערים. הוא זומן למונדיאל 1994 ולמונדיאל 1998, אך לא שותף אפילו דקה אחת ב-1998. מדיה וקבצים בנושא לואיס גרסיה פוסטיגו בוויקישיתוף אתר האינטרנט הרשמי של לואיס גרסיה פוסטיגו לואיס גרסיה פוסטיגו, ברשת החברתית פייסבוק לואיס גרסיה פוסטיגו, ברשת החברתית אקס (טוויטר) לואיס גרסיה פוסטיגו, ברשת החברתית אינסטגרם לואיס גרסיה פוסטיגו, ברשת החברתית טיקטוק לואיס גרסיה פוסטיגו, סרטונים בערוץ היוטיוב לואיס גרסיה פוסטיגו, באתר Transfermarkt לואיס גרסיה פוסטיגו, באתר Soccerway לואיס גרסיה פוסטיגו, באתר National Football Teams לואיס גרסיה פוסטיגו, באתר FootballDatabase.eu האתר הרשמי של לואיס גארסיה ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.